als_Latn dik_Latn sag_Latn
Zëvendëskryeministri e ministri i Punëve të jashtme i Kosovës Hashim Thaçi nesër në Vjenë do të marrë pjesë në Samitin rajonal kundër ekstremizmit. Thaçi, përmes Facebookut, ka zbuluar se në samit do të flasë për tolerancën fetare në Kosovë.
Toleranca fetare në Kosovë më së miri mund ta matet në bazë të kësaj fotografie. Xhamia dhe Kisha ndajnë të njëjtën oborr në Ferizaj tani e disa vite. Ky është rast i rrallë në botë e ndoshta unik. Pikërisht duke u nisur nga kjo fotografi Ministri i Punëve të Jashtme, Hashim Thaçi pritet të mbajë fjalimin e tij në samitin anti-terrorizëm në Vjenë.
Lexojeni të plotë postimin e Thaçit në profilin e tij në Facebook:
“Në foto është Ferizaji, ku xhamia e kisha e ndajnë një oborr me shekuj. Toleranca jonë historike, dialogu dhe rrespekti për të gjitha besimet si dhe Kushtetuta jonë e avansuar që mbron minoritetet, janë mjetet kryesore me të cilat Kosova lufton ekstremizmin e dhunshëm dhe radikalizmin fetar.
Kjo është edhe porosia ime kryesore nesër në Vjenë, ku do të flas para 14 ministrave si dhe Komisionerit të BE-së, zyrtarëve të Interpolit, në Samitin rajonal kundër ekstremizmit, për mënyrat se si Kosova po lufton me sukses dukuritë negative falë traditës tonë kombëtare të tolerancës. HTH” (sic), ka shkruar Thaçi. /Telegrafi/
Vërejtje:
Telegrafi ka ofruar gjithmonë hapësirë të lire për komentime dhe për diskutim, me qëllimin e mirë të nxitjes së debateve. Por, për shkak të disa komentuesve të papërgjegjshëm, që keqpërdorin këtë mundësi, kemi vendosur ta ndryshojmë qasjen drejt komentimit të lajmeve. Tash e tutje, komentuesit në rubrikat "Lajme" dhe "Ekonomi", profilin e tyre duhet ta autorizojnë me email valid.
Çdo përdorues, në panelin "Settings" duhet të vendos emailin valid, e pastaj të kërkojë që në atë adresë elektronike t'i dërgohet linku për aprovim. Ky link duhet të klikohet, që të autorizohet profili përmes të cilit mund të komentoni.
als_Latn als_Latn als_Latn als_Latn als_Latn als_Latn als_Latn als_Latn